Mors-Thy Håndbold har nemlig lavet nye aftaler med både assistenttræner Heino Holm Knudsen og konsulent- og cheftræner for 2. division Lars Krarup. - Det er prikken over i’et, at vi nu har Heino og Lars’ aftaler på plads. Vi var tidligt klar over, at vi havde fat i en trio, som komplementerer hinanden godt og fremstår som en sammentømret enhed, fortæller sportschef Henrik Hedegaard til Limfjord Update. Klubben har derfor arbejdet målrettet, for at de to kunne fortsætte samarbejdet omkring ligatruppen med cheftræner Søren Hansen. - Ud over arbejdet på øverste niveau fortsætter Lars Krarup i spidsen for vores hold i 2. division, og dermed har vi både styr på ligatruppen og tråden i talentudviklingen, siger Henrik Hedegaard. Begge aftaler er af et års varighed. Søren Hansens kontrakt gælder for yderligere to sæsoner.

Opsummering:
Mors-Thy Håndbolds trænerteam fortsætter i sin nuværende form også i den kommende sæson.